
ΠΟΛΕΟΔΟΜΙΑ 

ΔΙΑΤΑΓΜΑΤΑ 

’ Εγκριση πολεοδομικής μελέτης περιοχής του δήμου Αγίου Νικολάου 
(Ν. Λασιθίου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 
1, 4, 5 και 6), 7 (παρ. 1, 2 και 4), 11 (παρ. 5). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Ν. 1577/85 (ΦΕΚ 210/Α) και ειδικότερα 
τα άρθρα 6 (παρ. 1), 7, 8 και 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αρ. 50749/2081/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση γενικού πολε- 
οδομικού σχεδίου του οικισμού Αγίου Νικολάου του δήμου Αγίου Νικο¬ 
λάου (Ν. Λασιθίου)» (ΦΕΚ 846/Δ/17.9.86). 

6. Την υπ’ αρ. 277/11/1986 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένου τμήματος της πολεοδομικής ενότητας «Αγίου Νικολάου» του 
δήμου Αγίου Νικολάου (Ν. Λασιθίου)». 

7. Την υπ’ αρ. 245/1986 γνωμοδότηση του Δημοτικού Συμβουλίου 
Αγίου Νικολάου. 

8. Την υπ’ αρ. 17/1986 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομού Λασιθίου. 

9. Την υπ’ αρ. 17/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρϊνεται το πολεοδομικό σχέδιο περιοχής του δήμου Αγίου 
Νικολάου (ν. Λασιθίου) που τμήμα της έχει χαρακτηρισθεί ως πυ- 
κνοδομημένο με την υπ’ αρ. 277/11/1986 απόφαση του Υπουργού 
Περιβάλλοντος, Χωροταξίας και Δημοσίων Έργων, με τον καθορι¬ 
σμό οικοδομήσιμων χώρων, οδών πεζοδρόμων, κοινοχρήστων χώ¬ 
ρων, χώρων παιδικής χαράς, πλατείας, χώρου λυκείου, νηπιαγω¬ 
γείου - δημοτικού σχολείου, γηροκομείου, βρεφονηπιακού σταθμού, 
νηπιαγωγείου, όπως φαίνονται στα σχετικά δέκα (10) χρωματι¬ 
σμένα πρωτότυπα διαγράμματα σε κλίμακα 1:1000, που θεωρήθη¬ 
καν από τον Προϊστάμενο της Δ/νσης Πολεοδομικών Εφαρμογών 
με την υπ’ αρ. 3087/1987 πράξη του και που συνοπτικά τους 
αντίτυπα δημοσιεύονται με το παρόν διάταγμα. 

Άρθρο 2. 

Εγκρϊνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής του δήμε Άγιου Νικολάου (Ν. Λασιθίου), της 
οποίας το πολεοδομικό σχέδιο εγκρϊνεται με το άρθρο 1 του παρόντος. 


Άρθρο 3. 

Καθορίζεται ζώνη ειδικών κινήτρων στα οικοδομικά τετράγωνα που 
περιβάλλονται με συνεχή μπλε γραμμή όπως φαίνεται στο διάγραμμα 
Π.2.1. 

Άρθρο 4. 

α) Στους οικοδομήσιμους χώρους που χαρακτηρίζονται με τα στοι¬ 
χεία Ο.Τ. στα σχετικά διαγράμματα επιτρέπονται χρήσεις κατοικίας 
και εμπορικά καταστήματα που εξυπηρετούν τις καθημερινές ανάγκες 
της περιοχής (είδη διατροφής, φαρμακεία, χαρτοπωλεία, κ.λπ.). 

β) Στους οικοδομήσιμους χώρους που χαρακτηρίζονται με στοι¬ 
χεία ΟΤΚ στα σχετικά διαγράμματα επιτρέπεται πέραν των χρή¬ 
σεων της παραγράφου α η δημιουργία στο ισόγειο των κτιρίων 
καταστημάτων εξυπηρετήσεων και γραφείων. 

γ) Στους οικοδομήσιμους χώρους που χαρακτηρίζονται με στοιχεία Ο.- 
Τ.Α. στα σχετικά διαγράμματα επιτρέπεται η χρήση γενικής κατοικίας 
όπως προσδιορίζεται με το άρθρο 5 του Π. Δ/τος 81/80 (ΦΕΚ 27/Α). 

δ) Στους οικοδομήσιμους χώρους που χαρακτηρίζονται με στοιχεία 
Ο.Τ.Τ. στα σχετικά διαγράμματα επιτρέπεται πέραν των χρήσεων της 
παραγ. α και η χρήση τουρισμού και αναψυχής πλην ΟΙ80ΟΤΕΕΚ. 

Άρθρο 5. 

Στο πρόσωπο των οικοπέδων οικοδομημένων ή μη επιβάλλεται 
προκήπιο πλάτους τεσσάρων (4), δέκα (10), δώδεκα (12) μέτρων 
καθώς και μεταβλητού από μηδέν (0) μέχρι είκοσι (20) μέτρων, 
όπως φαίνεται στα ίδια διαγράμματα. 

Άρθρο 6. 

Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται κατά τομείς I, II και 
III που φαίνονται στα ίδια διαγράμματα ως εξής: 

Α. Τομέας I 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα: 

α) Εφόσον κατά τη δημοσίευση του παρόντος διατάγματος έχουν: 

Ελάχιστο πρόσωπο: 5 μέτρα. 

Ελάχιστο εμβαδόν: 150 τ. μέτρα. 

β) Με όποιες διαστάσεις εμφανίζονται στην οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμφωνα 
με το άρθρο 8 του Ν. 1337/83, με όποιες διαστάσεις και αν έχουν. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) τετρ. μέτρα και ελάχιστη διάσταση πέντε (5) μέτρα. 

4. Μέγιστο ποσοστό κάλυψης των οικοπέδων πενήντα τοις εκατό (50%) 
της επιφάνειας τους. ■ 

5. Συντελεστής δόμησης έξι δέκατα (0,6). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης ένα (1) και μέγιστο ποσοστό κάλυψη 60% για 

οικόπεδα εμβαδού μικρότερου των 150 τετρ. μέτρων, εφόσον η συνο¬ 
λική επιφάνεια ορόφων δεν υπερβαίνει τα 120 τετρ. μέτρα. 

Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι της 10.3.82 αφού αφαιρεθεί το εμβαδόν 
της εισφοράς σε γη σύμφωνα με το Ν. 1337/83. 

7. Μέγιστο ύψος των κτιρίων επτά και μισό (7.50) μέτρα. 

Β. Τομέας 11 

Ελάχιστο πρόσωπο: δέκα (10) μέτρα. 

Ελάχιστο εμβαδόν: τριακόσια (300) τετρ. μέτρα. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα εφόσον: α) έχουν κατά τη δημο¬ 
σίευση του παρόντος Δ/τος: Ελάχιστο πρόσωπο: τέσσερα (4) μέτρα, 

Ελάχιστο εμβαδόν: εκατό (100) τετρ. μέτρα. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/1983 με όποιες διαστάσεις και αν έχουν. 

3. Επιπλέον των προϋποθέσεων των προηγουμένων παραγρά¬ 
φων 1 και 2 τα οικόπεδα θεωρούνται άρτια και οικοδομήσιμα 
εφόσον μέσα στο οικοδομήσιμο τμήμα τους εγγράφεται κάτοψη 
κτιρίου με ελάχιστη επιφάνεια πενήντα (50) τετρ. μέτρων και 
ελάχιστη διάσταση πέντε (5) μέτρων. 

4. Μέγιστο ποσοστό κάλυψης των οικοπέδων εξήντα τοις εκατό (60%) 
της επιφάνειας τους. 

5. Συντελεστής δόμησης οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζε¬ 
ται συντελεστής δόμησης 1,2 και μέγιστο ποσοστό κάλυψης 60% 
για οικόπεδα εμβαδού μικρότερου των 150 τ. μέτρων εφόσον η 
συνολική επιφάνεια ορόφων δεν υπερβαίνει τα 120 μ2. Η εξαίρεση 
αυτή έχει εφαρμογή μόνο σε οικόπεδα που έχουν προκόψει από 
κατάτμηση μέχρι της 10.3.82 αφού αφαιρεθεί το εμβαδόν της 
εισφοράς σε γη σύμφωνα με το Ν. 1337/83. 

7. Μέγιστο επιτρεπόμενο ύψος των κτιρίων επτά και μισό (7,5) μέτρα. 

Γ. Τομέας III 

1. Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: πεντακόσια (500) τετρ. μέτρα. 

2. Κατά παρέκκλιση της προηγούμενης παραγράφου θεωρούνται άρτια 
και οικοδομήσιμα τα οικόπεδα εφόσον: α) έχουν κατά τη δημοσίευση του 
παρόντος Δ/τος: 

Ελάχιστο πρόσωπο: έξι (6) μέτρα. 

Ελάχιστο εμβαδόν: διακόσια (200) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του Ν. 1337/83, με όποιες διαστάσεις και αν έχουν. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 


οικοδομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη διάσταση πέντε (5) μέτρων. 

4. Μέγιστο ποσοστό κάλυψης των οικοπέδων σαράντα τοις εκατό (40%) 
της επιφάνειας τους. 

5. Συντελεστής δόμησης τέσσερα δέκατα (0,4). 

6. Κατ’ εξαίρεση των προηγουμένων παραγράφων 4 και 5 ορίζεται: 

α) συντελεστής δόμησης 1 και μέγιστο ποσοστό κάλυψης 60% για 
οικόπεδα εμβαδού μικρότερου των 150 τ.μ., εφόσον η συνολική επιφάνεια 
ορόφων δεν υπερβαίνει τα 120 μ2. Η εξαίρεση αυτή έχει εφαρμογή μόνο 
σε οικόπεδα που έχουν προκύψει από κατάτμηση μέχρι της 10.3.82 αφού 
αφαιρεθεί το εμβαδόν της εισφοράς σε γη σύμφωνα με το Ν. 1337/83. 

β) για οικόπεδα εμβαδού μικρότερου των 200 μ2 συντελεστής δόμη¬ 
σης 0,8 και μέγιστο ποσοστό κάλυψης 60% εφόσον η συνολική επιφάνεια 
ορόφων δεν υπερβαίνεξ,ια 120 μ2. 

7. Μέγιστο επιτρεπόμενο ύψος των κτιρίων έξι (6) μέτρα το οποίο να μην 
υπερβαίνεται σε κανένα σημείο του κτίσματος μετρούμενο από το πέριξ φυσικό 
έδαφος. 

Δ.1. Οι όροι και περιορισμοί δόμησης του χώρου βρεφονηπιακού σταθμού 
καθορίζονται ως εξής:' 

- Μέγιστο ποσοστό κάλυψης είκοσι τοις εκατό (20%) της επιφάνειας του 
χώρου. 

— Συντελεστής δόμησης δύο δέκατα (0,2) 

—Μέγιστο επιτρεπόμενο ύψος κτιρίων επτά και μισό (7,50) μέτρα. 

2. Στη διαγραμμισμένη περιοχή που φαίνεται στα ίδια διαγράμματα 
επιβάλλεται στέγη από κεραμίδια. Στην περίπτωση αυτή το μέγιστο 
ύψος των οικοδομών προσαυξάνεται κατά ένα και μισό (1,50) μέτρα. 

3. Ορίζεται δευτερεύον δίκτυο ελεύθερων κοινοχρήστων χώρων για 
πεζούς που αποτελείται από ακάλυπτους χώρους των οικοπέδων όπως 
φαίνεται με μπλε γραμμή στα ίδια διαγράμματα. 

Για τα οικόπεδα αυτή εφαρμόζονται οι διατάξεις της παρ. 6 του άρθρου 
12 του Ν. 1577/85. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 29 Απριλίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

„ ΚΥΒΕΡΝΗΣΕΩΜίε^ 

